Íslendingar voru í eldlínunni á Evrópumeistaramótum í morgun. Íslandsmethafinn í kúluvarpi, Erna Sóley Gunnarsdóttir, þeytti frumraun sína á stórmóti í fullorðinsflokki.
Erna Sóley setti Íslandsmetið utanhúss í mars þegar hún kastaði 17.29 metra. Hún var þó að keppa í fyrsta skipti á stórmóti í fullorðinsflokki í morgun þegar hún tók þátt í forkeppni kúluvarpsins. Erna kastaði 16,41 metra sem er talsvert frá Íslandsmetinu. Það dugði henni ekki áfram en hún varð ellefta af tólf keppendum í riðlinum.
Þá synti Jóhanna Elín Guðmundsdóttir sitt síðasta sund á EM í 50 metra laug í Róm, í undanrásum í 50 metra skriðsundi. Hún synti í öðrum riðli á 26,29 sekúndum. Það er tuttugu hundruðustu frá hennar besta tíma. Heilt yfir var hún þó nokkuð sátt með árangurinn á mótinu.
Sagði Jóhanna Elín í morgun. RÚV sýnir beint frá EM í hraðklifri á eftir klukkan tuttugu mínútur yfir eitt, og svo úrslitum og undanúrslitum á EM í sundi klukkan fimm mínútur yfir fjögur.
Alexandra Lizowska frá Póllandi er Evrópumeistari í maraþonhlaupi kvenna. Í maraþoni karla var það Þjóðverjinn Richard Ringer sem tryggði sér gullið.
Þrír leikir voru í Bestu deild karla í fótbolta í gær. KA vann ÍA 3-0, og er nú í öðru sæti deildarinnar 5 stigum frá Breiðabliki. ÍBV vann FH, sömuleiðis sannfærandi, 4-1 í Eyjum. Þá völtuðu Valsmenn yfir Stjörnuna 6-1. Valur átti erfitt uppfráttar framan af leiktíð en hefur nú unnið síðustu þrjá leiki.
